
o važnosti i ishodima nakon realizovanih aktivnosti Erasmus + projekta „This is how we share“ – Koordinator projekta OŠ „Karađorđe“ Velika Plana  i  škola partner ZŠ Borský Mikuláš

Na samom početku izveštaja želimo da istaknemo da se ovaj dvogodišnji  Medjunarodni Erasmus + projekat  sprovodi uz intezivnu saradnju školskog tima za projekte koji je najbrojniji Tim u našoj školi i koji je obuhvatio sva stručna veća i sve predmete, rukovodstvo škole, pedagoško psihološku službu, pravnu službu i računovodstvo. Osim interne saradnje projekat se ističe po aktivnoj saradnji škole sa lokalnom zajednicom – ovo podrazumva intezivnu saradnju sa organima lokalne samouprave, lokalnim institucijama kulture, roditeljima, lokalnim sredstvima informisanja, turističkom organizacijom i lokalnim i regionalnim turustičkim i kulturnim institucijama i mnogim drugim organizacijama koje su indirektno učestvovale u realizaciji ovog, slobodno možemo reći u svakom smislu velikog projekta koji je promovisao kulturu, obrazovanje, turizam i sve aspekte ne samo naše lokalne zajednice već i regiona budući da je deo projekta podrazumevao upoznavanje škole partnera sa prirodnim lepotama i kulturno istorijskom baštinom regiona i Srbije. 
Kako se projekat bliži kraju, nakon završene analize dosadašnjih  aktivnosti očigledno je da je učešće naše škole u ovom medjunarodnom  Erasmus + bilo neprocenjivo, korisno i uspešno iskustvo na više nivoa.   Osnovni cilj projekta bilo je uspostavljanje strateških partnerstava, kroz različite aktivnoti  koje podržavaju razvoj, razmenu i primenu inovativnih praksi i zajedničkih inicijativa izmedju škola učesnica. Sprovedene su aktivnosti  koje promovišu saradnju, uzajamno učenje i razmenu iskustava na lokalnom i evropskom nivou.
Naša škola ima  ulogu koordinatora projekta sa nazivom „This is how we share“ (Na ovaj način mi razmenjujemo tj. Delimo iskustva...). Projekat  je od procesa planiranja do nominacije tj. odobravanja  sredstava za realizaciju uključujivao  tri organizacije iz tri zemlje – osim naše škole kao koordinatora projektu su se priključile i škole partneri iz Slovačke i Irske. Zbog pandemije  škola partner iz Irske je  odmah nakon dodeljivanja sredstava izašla iz projekta. Ovo je podrazumevalo  izvesnu reorganizaciju aktivnosti i dodeljenih sredstava u saradnji sa Fondacijom  Tempus.  Fondacija Tempus je zadužena za sprovođenje Erazmus+ programa u Srbiji i njena uloga je, između ostalog, podrška svim organizacijama koje se prijavljuju za projekte u okviru programa. Savetnici za projekte su sve vreme dostupni za individualne konsultacije i sa njima je u stalnom kontaktu Glavni koordinator našeg projekta.  Od trenutka kada su sredstva  odobrena i  prebačena, Fondacija Tempus prati sprovođenje projekta pružajući podršku organizaciji ali i prateći uskladjenost planiranih projektnih aktivnosti sa realizacijom i utroškom dodeljenih sredstava. Ovu vrstu saradnje ističemo kao pozitivan deo projekta budući da su dodeljena sredstva kroz  maksimalno racionalno rasporedjivanje podržala veliki broj različitih aktivnosti. Koorddinatori projekta su na ovaj način zajendo sa školskim rukovodstvom dodatno osnažili postojeće menadžerske kompetencije i usmerili ih na medjunardnu saradnju  i evropska merila sprovodjenja projekta. 
Same projektne aktivnostisu u prvoj godini podrazumevale su onlajn saradnju koja je  obuhvatala sjajno organizovane konferencije vebinare i višednevne onlajn radionice. Iako su na samom početku svi učesnici projekta imali stav da ovakav način saradnje ne može biti delotvoran nakon sjajnih radionica, časova i onlajn susreta koji su pokrivale planirane posete koje nisu mogle biti realizovane zbog pandemije, svi učesnici projekta su se složili da snimci radionica, prezentacije, snimljeni vebinari  konsultacije i onlajn susreti predstavljaju neprocenjivi izvor različitih iskustava, tema i  kompetencija koje su kolege učesnici u projektu ostvarili koristeći različite informacione tehnologije i engleski jezik. Svi se slažu da je ovakva vrsta realizacije „susreta“ podrazumevala neprocenjivo i brzo osavremenjavanje nastavničkih i učeničkih   kompetencija i uticala je na medjusobnu saradnju različitih stručnih veća u okviru škole. Kao jedan od najvećih doprinosa ovog perioda ističemo i podizanje komunikacijskih kompetencija svih učesnika u projektu. Svi učesnici ističu da su kroz projekat uspeli da „ožive“ svoje znanje engleskog jezika. Jedni od osnovnih ciljeva projekta i jesu podizanje informatičke pismenosti i osnaživanje nastavnika i učenika da u pisanoj i usmenoj komunikaciji koriste engleski jezik. Ističemo da je engleski jezik postavljen kao osnova  medijacije  i komunikacije  budući da je projekat medjunarodnog karaktera ali ističemo da je njegova upotreba pomogla nastavnicima,  učenicima, roditeljima i predstavnicima lokalne zajednice da razmenjuju svoja iskustva koristeći pritom i svoj maternji jezik tako da su kroz komunikacju svi učesnici uspeli da se bliže upoznaju sa maternjim jezikom  svojih novih  prijatelja iz Slovačke i Srbije. Ističemo da su ove uvodne onlajn aktivnosti i realizovane dve virutuelne posete u školskoj 2020/2021.  kroz dve sedmične tj četvorodnevne celodnevne aktivnosi u vidu onlajn radionica, časova, susreta, igara konferencija koje su škole partneri realizovale naizmenično   bile odličan uvod i predstavljanje  za realne posete koje su realizovane ove školske 2021/2022 godine.
Ove školske godine do sada su realizovane tri realne posete. Najpre u oktobru 2021. godine i ove godine u drugoj sedmici u junu kada su učenici iz partnerske škole  iz Slovačke  u pratnji nastavnika nedelju dana bili u posteti našoj školi i našem kraju. Ove posete su podrazumevale zvaničan prijem naših gostiju iz osnovne škole iz mesta Borský Mikuláš- orgnizovan u Gradskoj kući  u Velikoj Plani u saradnji rukovodstva, koordinatora projekta naše škole i predstavnika lokalne zejednice. Projekat je obuhvatio  svakodnevne  prepodnevne aktivnosti – radionice, časove korelacije, igre – koje su promovisale korišćenje informacionih  tehnologija na časovima tehničkog i programiranja, STEM – različitih društvenih i prirodnih saznanja  na časovima fizike, hemije, biologije i geografije i predstavljanje naše istorije, muzike, kulture i  jezika na časovima srpskog jezika, muzičkog i istorije. Na časovima engleskog jezika  predstavljene su različite tehnike usvajanja stranog jezika i promovisani različiti mediji za lakše usvajanje engleskog jezika. Takodje su promovisana   pismenost kroz predstavljanje biblioteke i njene važnosti u podizanju opštih kompetencija i učenika i nastavnika i celokupnog društva uopšte. Pedagoško psihološka služba predstavila je  kroz različite radionice važnost porodice i njenog uticaja u procesu učenja i vaspitanja. Stručno  veće nasatavnika fizičkog je kroz različite igre predstavilo važnost zdravih životnih navika , različitih sportskih aktivnosti i lokalnih igara. Sve ove aktivnosti realizovane su svakoga dana u različitim jedinicama naše škole-  Matična škola, Veliko Orašje i Staro selo. Nakon ovih radnih aktivnosti  svi učesnici – nastavnici, učenici, gosti i  domaćini – obilazili su kulturno istorijske znamenitosti naše zemlje tj. našeg regiona. U toku ovih poseta u oktobru  predstavljeni su manastir Manasija, Prirodnjački centar u Svilajncu, Kragujevac i Šumarice a poseta u junu predstavljala je upoznavanje Beograda i Ramske tvrdjave i Srebrnog jezera. Obe posete karakteriše i  aktivan obilazak lokalnih znamenitosti – manastir Koporin, Pokajnicu i  Radovanjski lug, gradsku biblioteku u Velikoj Plani i  Gradsku kuću. Poslednjeg dana organizovana je svečana dodela sertifikata i svečana večera koje su dodatno doprinele uspostavljanju prijateljskih veza izmedju učenika i nastavnika. 
U maju ove godine predstanici naše škole - učenici u pratnji nastavnika obišli su partner školu u Slovačkoj. Ova poseta takodje je programski zamišljena da  osim predvidjenih radionica i časova koje su organizovni sa ciljem podizanja informatičke pismenosti, upotrebe engleskog jezika i saradnje sa roditeljima naši učenici  i nastavnici budu upoznati  sa kulturno istorijskim spomenicima  u regionu u kome se nalazi Borski Mikulaš u Slovačkuj. Svi učesnici koji su posetili partner školu u Slovačkoj ističu pozitivna iskustva sa organizacijom susreta. Posebno su   izdvojili svoje utiske  vezane za ambijent i resurse  kojima raspolaže njihova  škola. Poseta je u organizacionom smislu ličila na posete u našoj školi. U prepodnevnim časovima organizovane su radionice i časovi u školi a nakon toga organizovane su kulturne i sportske aktivnosti i obilasci važnih kulturnih i istorijskih lokaliteta u njihovoj okolini.
Preostaje nam realizacija još jedne posete školi partneru u septembru 2022. godine ali već ovim izveštajem možemo da istaknemo veliku važnost do sada organizovanih aktivnosti i njihov pozitivan   uticaj na veliki broj pomenutih učesnika u dosadašnjim aktivnostima. Kao jedan od najistaknutijih ishoda ovog projekta ističemo podizanje svesti svih učesnika o  socijalnoj  i obrazovnoj  vrednosti različite  evropske kulturne baštine. Kroz formalne  i neformalne aktivnosti podstican je  način međukulturalnog dijaloga između nastavnika i učenika od ranog uzrasta sa prijateljima iz različitih kulturnih sredina. Osim ovih zvaničnih konstatacija o postignutim ishodima na različitim obrazovnim i vaspitnim nivoima želimo da istaknemo razvijanje prijateljskih veza koji su naši učenici  i nastavnici uspostavili sa ljudima sa različitim jezičkim i kulturnim nasledjem. Ova prijateljstva su svakako veoma važan i dragocen  resurs koja će naša škola koristiti u svojem daljem planiranju i realizovanju različitih aktivnosti. 
